**АВА терапиясының маңызы**

**Автор: Акбаева Толкын Асаиновна,** **педагог-психолог КММ «Асыл Мирас» аутизммен (аутизм спектрінің бұзылуы) балаларды қолдау орталығы (аутизм-орталық), Павлодар қ.**

АВА аббревиатурасы Applied Behavior Analysis дегенді білдіреді және мінез-құлықтың қолданбалы талдауы деген мағына береді. ABA-мінез-құлық терапиясының көптеген әдістерінің негізін құрайтын принциптер жиынтығы. ABA терапиясы оқыту және мінез құлық ғылымына негізделген.

Ата-аналардың көбісі аутизм деген диагнозды естігенде балаларының болашағы үшін алаңдап, қатты уайымдайтын жағдайлар өте көп кездеседі. Ондай кезде көбіне, ата-аналар баланың алдыңғы болашағына деген үміті үзіліп, не істеу керектігін білмей жататын кездер де болады. Аутизм спектрінің бұзылуы (ASD) қалыпты ауруларға жатпайды, сондықтан оны емдеу мүмкін емес. Әрине, бұл неврологиялық сипаттағы бұзылыс кезінде, адамдармен қарым-қатынас жасау, өзгерістерге бейімделу, өзінің эмоцияларын басқару қиынға соғады, алайда аутизм спектрінің бұзылуы бар балаларға әлеуметтенуге және тәуелсіз болуға көмектесетін белгілі бір әдістер бар.

АВА терапиясы сол әдістердің ішіндегі ең тиімдісі деуге болады. Бұл терапияның көмегімен бала әлеуметтік, коммуникативті, тұрмыстық және басқа дағдыларды үйренеді және ол басқа балалармен ойнауды, сұрау дағдыларын қалыптастыруды және жалпы адамдармен қарым-қатынас жасауды үйрене алады. Мұның бәрі қазіргі және болашақтағы өмір сапасына әсер ететіні сөзсіз. Ал қазіргі уақытта ABA терапия әдістері қажетсіз мінез-құлық деңгейін төмендету және жаңа дағдыларды үйрету үшін аутизмі және басқа да бұзылулары бар балалармен жеке және топтық жұмыста қолданылады.

АВА терапиясын аутизм спектрі бұзылған балаларға да, Даун синдромы бар және интеллектуалды жеткіліксіздіктің әртүрлі формалары бар балаларға да қолдануға болады.

**АВА терапиясы неге бағытталған?**

Терапия баланың өміріне қажетті дағдыларды меңгеруге бағытталған. Оның негізгі қағидасы өте қарапайым: егер балаға жасаған іс-әрекеттерінің нәтижелері мен одан алған әсері ұнайтын болса, онда бала сол әрекеттерді қуана қайталауы мүмкін. Сондықтан, сабақ барысында әр жетістік көтермеленеді (мақтау, мадақтау, бағалау, ойыншық, тәттілер), ал сәтсіздік мақұлданбайды немесе еленбейді. ABA терапиясы қалаған мінез-құлықты күшейту техникасына негізделген. Балаға сыйлық, ынталандыру заттарын: ойыншық, кәмпит, мақтау, белсенді ойындар және т.б., эмоционалды мадақтау арқылы, қажетті дағдыларды бала меңгеріп, оларды бекітуге болады.

**ABA терапиясы қандай нәтижелер береді:**

* баланың басқалармен қарым-қатынасы жақсарады, ұжымға бейімделуі жеңіл өтеді;
* баланың оқуға деген қабілеті жақсарады;
* аутисттізімге тән мінез-құлықтың ауытқулары түзетіледі;
* баланың интеллектісі жасына қарай дамиды;
* бала болашақта тәуелсіз өмір сүру үшін қажетті дағдыларды игереді.

**Бұл әдіс балалармен қалай жұмыс істейді?**

**Бұл техниканы қолдану арқылы қандай мәселелерді шешуге болады?**

Бұл әдісті қолдана отырып, келесі мәселелерді шешуге болды:

* Қажетсіз мінез-құлықтарды алмастыра алатын дағдыларды дамыту;
* балаға оқу дағдыларын (оқу, санау, жазу) қолжетімді деңгейде қалыптастыру;
* балаға өзіне-өзі қызмет көрсету және күнделікті дағдыларды қалыптастыру;
* аутізімі бар балалардың мінез-құлықының тұрақтылығын қалыптастыру, дағдыларды жалпылау, сонымен қатар басқа да әртүрлі жағдайларда осы дағдыларды көрсету қабылетінің арттыру.

АВА әдісі бәріне бірдей жарамауы мүмкін және ол бәріне бірдей тиімді болмауы мүмкін.

**ABA терапиясы кезіндегі кездесетін қиындықтар:**

* бала бейтаныс адамдардан қорқатын болса, маманға бұндай баламен жұмыс жасау қиындық туғызады;
* терапияның техникаларын дұрыс қолдану барысында ғана нәтиже оң болуы мүмкін;
* баламен жақсы нәтижеге жету мақсатында үзіліс жасау немесе сабақтың ұзақтығын қысқарту тиімсіз болуы үмкін;
* бала сабақта жақсы нәтижеге жету үшін ата-аналар да өз тарапынан баламен жұмыс жасауы қажет, егерде ата-аналар тарапынан ешқандай қарым-қатынас болмаса нәтижеге жету қиын болуы мүмкін;
* аутизм спектрінің бұзылуы бар кейбір балаларда ынталандыру әдісі әлсіз дамыған болуы мүмкін немесе кей жағдайларда баланың көңіл-күйін тапсырмаға аудару үшін белгілі бір сыйақыны тауып анықтау барысында қиындық тууы мүмкін.

Қолданбалы мінез-құлықты талдау және оның балалармен, әсіресе, аутизмді қоса алғанда, қарым-қатынас бұзылыстарынан зардап шегетін балалармен жұмыс істеудегі тиімділігі туралы беделді зерттеулер бар. ABA терапиясы өзін-өзі күту дағдыларын, негізгі коммуникациялық дағдыларды, еліктеу және нұсқауларды түсінуді үйретудің ең тиімді әдісі болып табылады.

Қорытындылай келе аутизм спектрінің бұзылуы бар балалармен жұмыс жасау әрине оңай емес, алайда әрбір балаға АВА әдісн баланың өз дағдыларына, қабілеттеріне, ерекшеліктеріне сай бейімдеп, ата-аналамен бірлескен жұмыс жасау арқылы жақсы нәтижеге жетуге болады деп сенемін.